Kleinomachos z Élidy

Kleinomachos (Kleinomachos) bol v starovekom Grécku olympijský víťaz v päťboji.Pausanias, Periégésis tés Hellados, 6,15,1.

Kleinomachos z Élidy bol v Olympii korunovaný olivovým vencom za víťazstvo v päťboji. Dátum jeho olympijského víťaztva je neznámy. Päťboj (penthatlon) zaradil do olympijského programu na 18. hrách v roku 708 pred Kr..Eusebios, Kronika 2,193. Antický päťboj pozostával z hodu oštepom, hodu diskom, behu, skoku a zo zápasu. Na panhelénskych hrách bol jednou z najviac cenených disiplín.

Staroveký cestovateľ Pausanias, ktorý v druhom storočí opisoval cestu po Grécku, navštívil v Olympii i posvätný háj Altis, kde okrem slávneho Diovho chrámu stáli aj sochy olympijských víťazov. Mnoho informácii o olympionikoch mu poskytli hlavne nápisy na podstavcoch ich sôch. Pausanias o Kleinomachovi zaznamenal len toto: „Kto vytvoril Kleinomacha, nevieme; Kleinomachos bol vyhlásený za víťaza v päťboji.".

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v päťboji
Kategória:Starovekí športovci z Élidy